Връх Шипка или Св. Никола? Поредна подписка за връщане на историческото име
Промяната обаче може да стане само с указ на президента
Публикувана: 15 апр 2018 | 15:45 От: Василена Василева
Променят името на връх Шипка. Инициативата за връщането на старото име на върха Свети Никола, отново се възражда. Промяната обаче може да стане само с указ на президента. Досега е имало две подписки за връщане на историческото име на върха, но те са били неуспешни.
Шипка е капитал от исторически достойнства, не бива да ги пилеем, заяви Радев
Повод за искането за връщането на старото име дава книгата на историка проф. д-р Петко Петков, където той документално изследва върховете Свети Никола и Шипка. Повече от година събирал исторически сведения.
Името на върха Свети Никола е сменяно два пъти. Досега са правени две подписки до президентите Първанов и Плевнелиев, за връщане старото име, но неуспешни. В своето слово на 3 март, президентът Румен Радев не нерече върха Шипка, а спомена Свети Никола.
А хората в гр. Шипка, все още помнят и наричат върха Свети Никола. Някои от тях са против смяната му. Проф. Петков счита обаче, че не бива да губим историческата памет за върха.
Очаква се скоро да бъде направена поредната, трета подписка за връщане старото му име.